cyanic-selkie/wikianc huggingface dataset:
Eurovision Song Contest 2020
Eurovision Song Contest vert avlyst
Som erstatning for den avlyste finalen sende EBU underhaldingsprogrammet Eurovision: Europe Shine a Light. Programmet gjkk direkte frå Hilversum i Nederland lørdag 16. mai, med Chantal Janzen, Edsilia Rombley og Jan Smit som programledere. Erstatningsprogrammet var ingen tevling, men hylla i staden artistane og songane som skulle ha delteke i 2020.
I Eurovision Song Contest 2021 deltok 26 av dei planlagte deltakarane frå 2020 med ein ny låt, og to øvrige deltakarar deltok i nasjonale finalar i 2021 utan å vinne.
Logo og slagord
Slagordet for tevlinga vart offentleggjord 24. oktober 2019. Slagordet for tevlinga var Open Up («opn opp»), og refererte til at man skal opne seg opp for kvarandre, for musikken og for Rotterdam. Sjefsprodusent Sieste Bakker sa at dei hadde kikka etter eit slagord som reflekterte «det Nederland står for, og eit som nederlendarane kan identifisere seg med; eit land med et ope sinn mot verda, der vi kan sei det vi har på hjartet, med respekt for kvarandre».
Logo og grafiske uttrykket til tevlinga vart presentert 28. november 2019 og var skapa av byrådet CLEVER°FRANKE. Logoen var ein stor sirkel med flaggfargane til dei 41 deltakarlanda i kronologisk rekkefølgje ut får debutåra til landa. Logoen bygde også på logodesigna frå 1970, 1976 og 1980 – då Nederland også arrangerte Eurovision Song Contest. Den historiske referansen skulle ha markert 65-årsjubileet til Eurovision Song Contest i 2020.
Programleiarar
4. desember 2019 kunngjorde kringkastaren NPO at dei tre sendingane skulle leiast av tre programleiarar: skodespelar og tv-programleiar Chantal Janzen, songar og nederlandsk Eurovision-kommentator Jan Smit og sangeren Edsilia Rombley, som representerte Nederland i 1998 og 2007.
Avrøystingsmetode
Den spanske delegasjonsleiaren avslørte 22. oktober 2019 at EBU hadde vurdert å endre det noverande avrøystingssystemet. Blant anna bad EBU om synspunkt frå delegasjonane på saken, men ifølgje den greske delegasjonsleiaren røysta fleirtalet (80 prosent) av deltakarlanda for å behalde dagens system med 50 prosent jury og 50 prosent telefonavrøysting.
Semifinale 1
Sytten land skulle delta i den fyrste semifinalen 12. mai. Dei førehandskvalifiserte landa Italia, Nederland og Tyskland skulle framføre sine bidrag og røyste i denne semifinalen. Den endelege startrekkefylgja skulle ha vore avgjort av showets produsentar i mars/april 2020. I staden vart det offentleggjort ei startrekkefylgje i samband med konserten Eurovision Song Celebration 2020 på den offisielle YouTube-kanalen til Eurovision Song Contest 12. mai. Dette er startrekkefylgja EBU sjølv brukar.
Semifinale 2
Atten land skulle delta i den fyrste semifinalen 12. mai. Dei førehandskvalifiserte landa Frankrike, Spania og Storbritannia skulle framføre sine bidrag og røyste i denne semifinalen. Den endelege startrekkefylgja skulle ha vore avgjort av produsentane av showet i mars/april 2020. I staden vart det offentleggjort ei startrekkefylgje i samband med konserten Eurovision Song Celebration 2020 på den offisielle YouTube-kanalen til Eurovision Song Contest 14. mai. Dette er startrekkefylgja EBU sjølv brukar.
Alternative sendingar
Som følgje av avlysinga vart det arrangert fleire uoffisielle og offisielle sendingar og tevlingar av EBU, nasjonale kringkastarar og fans. Under er ei oversikt.
Alep Màddaure
Alep Màddaure eller Alep Mattaure (òg kalla Àlep Maddaure og Stor-Mattaure) er ein innsjø i Arjeplog kommun i landskapet Lappland i Sverige.
Alep Màddaure har eit overflateareal på 10,8 km². Innsjøen ligg nord for Arjeplog, 451 meter over havet, og vert drenert av Màddaurjåkk til Gállajàvre. Han har tidlegare vore ein del av ein kanal for tømmerfløyting.
Eurovision Song Contest 2020
Eurovision Song Celebration 2020
12. og 14. mai vart Eurovision Song Celebration 2020 arrangert på den offisielle YouTube-kanalen til Eurovision Song Contest. Dette var ei erstatning for dei to semifinalane, der alle dei 41 deltakarlåtane vart spelt. Men dette var inga tevling, berre ei framsyningav deltakarlåtane. Sendinga 12. mai tok for seg deltakarane i den fyrste semifinalen, i tillegg til vertslandet Nederland og to av dei fem store landa, Italia og Tyskland. 14. mai vart deltakarane i den andre semifinalen vist, saman med bidraga frå Frankrike, Spania og Storbritannia. Startrekkefølgja vart avgjord av produsentane, slik det ville ha blitt gjort om den reelle tevlinga hadde blitt arrangert. Fans bidrog også til sendingane med å spele inn videoar der dei framførte sine favorittbidrag.
Eurovision: Europe Shine a Light
I staden for finalen gjekk EBU og dei nederlandske vertskringkastarane saman om eit felles-europeisk erstatningsshow, kalla Eurovision: Europe Shine a Light. Sendinga vart kringkasta direkte laurdag 16. mai 2020, same kveld som finalen skulle ha vore arrangert. Programleiarar var Chantal Janzen, Jan Smit og Edsilia Rombley. 46 land overførte sendinga, inkludert samtlege 41 land som skulle ha delteke i Eurovision Song Contest 2020.
Alternative nasjonale sendingar
Fleire av dei nasjonale kringkastarane arrangerte også eigne Eurovision-sendingar i løpet av den planlagde finaleveka. Fleire land, blant andre Noreg og Sverige, heldt tevlingar der sjåarane røysta fram sine favorittar blant deltakarane. Den svenske sendinga heitte Sveriges 12:a og vart send torsdag 14. mai, mens NRK sende Norge bestemmer fredag 15. mai. I begge landa vart Island kåra til vinnar. Andre land sende tidlegare finalar i reprise, eller synte spesialsendingar og historiske tilbakeblikk.
Eurovision Home Concerts
YouTube-kanalen til Eurovision Song Contest arrangerte også Eurovision Home Concerts kvar fredag frå 3. april 2020. Under heimekonsertane framførte tidlegare og noverande deltakarar sine eigne og andre sine Eurovision-bidrag direkte frå heimane sine.
Alggajavrre
Alggajavrre er ein innsjø på grensa mellom nasjonalparkane Padjelanta og Sarek, med plassering ved munningen av Alggavagge i Lappland i Sverige. Innsjøen er ofte vitja av turgåarar på tur inn og ut frå Sarek, og har to robåtar tilgjengeleg, som gjer det mogeleg å forsere denne utan å måtte vade ved Miellädno eller Alep Sarvesjåhkå.
Ved nordenden av innsjøen står det eit lite steinkapell.
Aishwarya Rai
Aishwarya Rai er ei indisk filmstjernene i Bollywood, og tidlegare Miss World i 1994.
Rai har spelt i mange indiske filmar, og dessutan fleire amerikanske filmar og reklamar.
Ho er gift med Abhishek Bachchan, som er sonen til skodespelaren Amitabh Bachchan.
Ho fekk den indiske utmerkinga Padma Shri for det kunstnariske virket sitt i 2009.
Gowlett Peaks
Gowlett Peaks er eit lita gruppe isolerte fjelltoppar med høge, doble tindar og to nærliggande uteliggarar, kring 8 nautiske mil nordaust for Anare Nunataks i Mac. Robertson Land i Antarktis. Dei vart oppdaga i november 1955 av ei gruppe frå Australian National Antarctic Research Expeditions leia av John Béchervaise, og vart namngjevne av Australian Antarctic Names and Medals Committee etter Alan Gowlett, ein ingeniør ved Mawson-stasjonen i 1955.
Mount Grimsley
Mount Grimsley er eit lite fjell 1 nautisk mil sørvest for Mount Abbs i Aramis Range i Prince Charles Mountains i Antarktis. Det vart kartlagd frå flyfoto tekne av Australian National Antarctic Research Expeditions tekne i 1956 og 1960, og vart namngjeven av Australian Antarctic Names and Medals Committee etter S.W. Grimsley, ein teknisk offiser ved Wilkes-stasjonen i 1963.
Deir al-Balah guvernement
Deir el-Balah guvernement (arabisk محافظة دير البلح, Muḥāfaẓat Dayr al Balaḥ) er eit av 16 guvernement i Den palestinske sjølvstyresmakta, sentralt på Gazastripa, som vert administrert av Den palestinske sjølvstyresmakta utanom grensa med Israel, luftrommet og havområdet utafor. Det samla arealet er 56 kvadratkilometer. I følgje Palestinsk statistisk sentralbyrå hadde regionen i 2006 208 716 innbyggjarar fordelt på åtte busetnader.
Oslo Analyzer
Oslo Analyzer (igangsett 1938, nedlagt 1954) var ei norsk datamaskin som i si tid var ei av verds største mekaniske analoge datamaskiner.
Den var av typen differensiell analysator som var utvikla av Vannevar Bush ved Massachusetts Institute of Technology (MIT). Den blei installert i første etasje ved Institutt for Teoretisk Astrofysikk ved Universitetet i Oslo, under leiing av Svein Rosseland, som hadde besøkt MIT alt i 1933. Maskina hadde tolv integratorar (seks meir enn maskina ved MIT) og kunne rekne med éin tolvtegrads differensiallikning, eller to sjettegrads, og var ved ferdigstillinga i 1938 rekna som verdas kraftigaste.
Ved den tyske invasjonen 9. april 1940, forstod Rosseland at maskina kunne bli eit viktig verktøy for okkupasjonsmakta, og derfor demonterte han maskina og grov ned alle dei essensielle presisjonsdelane i forsegla pakkar i hagen bak instituttet.
Maskina bidrog til ei rekke vitskaplege norske og internasjonale prosjekt inntil den vart avvikla på 1950-talet og delvis plassert på Teknisk Museum.
Smith Knob
Smith Knob er eit delvis snødekt fjell, eller knaus, som ligg 1 nautisk mil (1,9 km) sør-søraust for Mendenhall Peak aust i Thiel Mountains. Namnet vart foreslått av Peter Bermel og Arthur Ford, begge leiarar for gruppa frå US Geological Survey (USGS) som kartla Thiel Mountains, 1960-61. Det er kalla opp etter George Otis Smith, den fjerde direktøren i U.S. Geological Survey, 1907-30.
Milk Cow Blues
«Milk Cow Blues» er ein bluessong skriven og opphavleg spelt inn av Sleepy John Estes i 1930.
Robert Johnson-versjonen
Robert Johnson spelte inn ein versjon av Sleepy John Estes-songen, kalla «Milkcow's Calf Blues», på den siste innspelinga si den 20. juni 1937. Han vart gjeven ut av Vocalion Records i september 1937 som B-sida til «Malted Milk».
Johnnie Lee Wills-versjonen
I 1941 spelte Johnnie Lee Wills (ein yngre bror av Bob Wills) inn ein versjon som kom ut same året på Decca Records som «Milkcow Blues» av Johnny [sic] Lee Wills & His Boys. Han vart sungen av Cotton Thompson.
Bob Wills spelte òg inn songen på Tiffany Transcriptions med vokal av Tommy Duncan. Wills/Duncan-utgjevinga «Brain Cloudy Blues» er kraftig påverka av «Milk Cow Blues».
Elvis Presley & The Blue Moon Boys-versjonen
Elvis Presley, akkompagnert av Scotty Moore på gitar og Bill Black på bass, spelte inn ein rockabillyversjon kalla «Milkcow Blues Boogie» på Sun Records i november eller desember 1954. Arrangementet var tettare til Wills-versjonen enn originalen til Arnold. Songen kom ut 8. januar 1955 med «You're a Heartbreaker» som A-side, men kom først ut på album i 1959 på A Date with Elvis.
Eddie Cochran-versjonen
Eddie Cochran sin versjon av «Milk Cow Blues» vart gjeven ut posthumt på albumet Never to Be Forgotten.
Musikarar:
Andre versjonar
• McGee Brothers (Sam and Kirk) spelte inn ein versjon av songen
• 1934: Kokomo Arnold spelte inn to versjonar av songen, og vart trudd å vere den første etter Sleepy John Estes i 1930.
Per-Olov Löwdin
Per-Olov Löwdin var ein svensk teoretisk fysikar og kjemikar.
Milk Cow Blues
Andre versjonar
• 1935: Bumble Bee Slim
Per-Olov Löwdin
Han var knytt til Uppsala universitet frå 1942 og var professor i kvantekjemi frå 1955 til 1982 ved universitetet. Han var dessutan gjesteprofessor ved University of Florida frå 1960 og leiar for Nobelkomiteen for fysikk frå 1972 til 1984. Löwdin er kjent for arbeid innan kvantefysikk, faststoff-fysikk, teoretisk kjemi og kvantebiologi.
Milk Cow Blues
Andre versjonar
• 1935: Pinewood Tom
• 1935: Joe Williams' Washboard Blues Singers
• 1935: Birmingham Serenaders
• 1941: Johnny Lee Wills and His Boys
• 1946: Billy Hughes' Pals of the Pecos
• 1947 The Maddox Brothers and Rose
• 1955: Mike Seeger spelte inn ein banjoversjon inspirert av Johnnie Lee Wills-versjonen.
• 1956: Bob Crosby som Bob Crosby and his Orchestra med Nappy Lamar på vokal.
• 1956: Jimmie Rodgers Snow and His Tennessee Playboys
• 1960: Ricky Nelson som B-sida til singelen «You Are The Only One». Kom òg ut på albumet Million Sellers
• 1962: George Lewis på albumet hans Endless The Trek Endless The Search
• 1964: Scotty Moore
• 1965: The Kinks på albumet deira The Kink Kontroversy (med tilskriven Sleepy John Estes på den britiske versjonen).
• 1965: Tom Rush
• 1966: Red Allen and The Kentuckians
• 1967: The Chocolate Watchband i 1994 på nyutgjevinga av No Way Out.
• 1969: Harlow Wilcox & The Oakies
Gresk astronomi
Gresk astronomi er astronomi skriven på gresk i antikken. Gresk astronomi er forstått som astronomi i det gamle Hellas, hellenistisk og greskromersk tid og seinantikken. Han er ikkje avgrensa geografisk til Hellas eller etniske grekarar, sidan gresk vart eit vitskapsspråk gjennom den hellenistiske verda etter erobringane til Aleksander den store. Denne fasen i gresk astronomi vert òg kalla hellenistisk astronomi, medan den før-hellenistiske fasen vert kalla klassisk gresk astronomi. I hellenistisk og romersk tid studerte mange av dei greske og ikkje-greske astronomane ved Musaeum og Biblioteket i Alexandria i Egypt.
Milk Cow Blues
Andre versjonar
• 1970: We Five på albumet deira Catch the Wind.
Gresk astronomi
Utviklinga innan astronomi av greske og hellenistiske astronomar vert av historikarar rekna som ein viktig fase i astronomihistoria. Gresk astronomi er frå starten karakterisert av å finne rasjonelle, fysiske forklaringar på himmelfenomen. Dei fleste stjernebileta på den nordlege himmelhalvkula kjem frå gresk astronomi, og det same er namna på mange stjerner, asteroidar og planetar. Den greske astronomien var påverka av egyptisk og særleg babylonsk astronomi. Seinare påverka han sjølv indisk, arabisk-islamsk og vesteuropeisk astronomi.
Milk Cow Blues
Andre versjonar
• 1971: Mungo Jerry på den andre sida av singelen «Lady Rose».
• 1973: Doc & Merle Watson
• 1976: The Pelaco Bros.
• 1977: Levon Helm & the RCO All-Stars på albumet med same namn som 'Milk Cow Boogie'.
• 1977: Aerosmith på albumet Draw the Line.
• 1977: Pirates, tidlegare bandet til Johnny Kidd, spelte inn songen. Dette kom ut på konsertalbumet Out Of Their Skulls i 1977.
• 1977: Marcus Van Story med Malcolm Yelvington & Charlie Feathers
• 1978: Bill Grant - Delia Bell and The Kiamichi Mountain Boys
• 1979: Jerry Lee Lewis spelte inn songen for Elektra.
• 1980: Larry Donn
• 1981: Glen Campbell spelte inn songen på albumet hans Glen Campbell Live.
• 1990: Aerosmith i 1990 på MTV Unplugged Live Performance in New York.
Introducing Eddy and the Falcons
Introducing Eddy and the Falcons er det andre studioalbumet til det engelske rockebandet Wizzard. Det nådde 19. plassen på UK Albums Chart – ti plassar høgare enn føregangaren, Wizzard Brew. Som med det førre Wizzard-albumet var alle songane komponerte av Roy Wood.
Milk Cow Blues
Andre versjonar
• 1991: The Blast to the Past
Introducing Eddy and the Falcons
Historie
Albumet hadde eit konsept som likna The Beatles sitt Sgt. Pepper's Lonely Hearts Club Band. I introen vert ein introdusert for det oppdikta bandet Eddy & The Falcons. Alle songane vart skrivne og spelte inn som hyllestar til rock and roll-musikarar frå 1950-åra og tidleg i 1960-åra. «Eddy’s Rock» er ein gitar- og saksofoninstrumental spelt i stilen til Duane Eddy, medan «Everyday I Wonder» hadde ein liknande stil som Del Shannon sin «Runaway», og «Come Back Karen» gjorde det same for Neil Sedaka sin «Oh! Carol». Ein særskild tydeleg hyllest var til Elvis Presley på «I Dun Lotsa Cryin' Over You».
Det vart gjeve ut ein singel frå albumet, «This Is the Story of My Love (Baby)». Han nådde 34. plassen på UK Singles Chart (34. plassen) som var skuffande, sidan alle dei tidlegare Wizzard-singlane hadde gått inn på topp 10.
Albumet var opphavleg meint å vere halvparten av eit dobbeltalbum av gruppa, der den andre halvparten var meir progressivt med ein meir jazzrock-aktig stil. Men då plateselskapet høyrde det dei hadde spelt inn så langt, bad dei om å få rock and roll-delen av plata gjeven ut som ein enkelt album.
Milk Cow Blues
Andre versjonar
• 1991:	Flamin' Groovies
• 1992: Carl Perkins & Scotty Moore
Introducing Eddy and the Falcons
Historie
På plateomslaget stod det 'Custard pies - D.L.T.' Dette refererte til ein av framføringane deira på Top of the Pops, då verten Dave Lee Travis hadde blitt råka av ein pai som ein i gruppa kasta på han.
Milk Cow Blues
Andre versjonar
• 1998: Alan Clark med The Kelly Four & Special Guests
Introducing Eddy and the Falcons
Historie
Jazzrockdelen av plata vart seinare gjeven ut på albumet Main Street i 2000 - 25 år etter Wizzard var oppløyst.
Den originale utgjevinga av Introducing Eddy and the Falcons på Warner Bros. inneheld ein utbrettbar plakat av Roy Wood på scenen. Plata kom ut på CD i 1999 med bonusspor (singlar frå 1974), men vart etter kort tid sletta.
Milk Cow Blues
Andre versjonar
• 1998: Levon Helm & The Crowmatix
Introducing Eddy and the Falcons
Innhald
All songs skriven av Roy Wood except where noted.
Grethe Støa Birketvedt
Grethe Støa Birketvedt er ein norsk forskar, lege med doktorgrad, musikar og forfattar. Ho har gjeve ut fleire bøker om slanking.
Birketvedt avla doktorgraden sin ved Universitetet i Tromsø i 1995 og forska ved University of Pennsylvania frå 1995–2000 og ved Mount Sinai School of Medicine frå 2000 til 2006. Ho har sidan arbeidd ved Oslo Universitetssjukehus og Universitetssjukehuset i Tromsø med overvekt og fedme. Ho er enno aktiv som forskar. Birketvedt har publisert over 45 forskingsartiklar, har skrive fleire bøker, både fagbøker, barnebøker, musikalar og diktsamlingar. Den siste fagboka for personar som ynskjer å endra livsstilen sin er Med Kroppen I Hodet, ei bok som fortel om regulering mellom hovudet og kroppen når det gjeld mettheit og svolt. Den siste boka ho har gjeve ut kom i 2016 og er ein barnebok med tittelen Innsjøen som gråt.
Milk Cow Blues
Andre versjonar
• 1999: Billy Swan
• 2000: Willie Nelson i 2000 på albumet Milk Cow Blues.
Grethe Støa Birketvedt
Grethe Støa Birketvedt har fleire patentar innan overvekt og fedme. Ho er brukt som foredragshaldar innanfor sitt fagfelt.
Milk Cow Blues
Andre versjonar
• 2000: Geronimo Treviño III
• 2001: Doc Watson på albumet hans, Doc Watson at Gerdes Folk City, frå konsertopptak i 1962 og 1963, men ikkje gjeve ut før 2001.
Grethe Støa Birketvedt
Ho vart i 2008 skulda av VG for å vera æresprofessor ved eit falskt universitet og for å ha forfalska akademiske dokument.
Milk Cow Blues
Andre versjonar
• 2002: The Nitty Gritty Dirt Band, med Doc Watson, i 2002 på albumet Will the Circle Be Unbroken, Volume III
• 2002: Ray Campi & The Hicksville Bombers
• 2002: Rhythm 55
• 2002: The Cobwebs
• 2004: Eric Clapton i 2004 i ein hyllet til Robert Johnson, Me and Mr. Johnson, kalla «Milkcow's Calf Blues».
• 2005: Tyler Hilton
• 2007: The Lucky Devils
• 2008: Patrick Wall (irsk bluesartist) på albumet hans «Lay me down beside my darling».
• 2008: Wayne «The Train» Hancock ((Progressive Torch & Twang)(Country)) Live i 2008 på Impact Radio89FM
• 2008: John - Alex Mason
• 2008: Hans Edler
• 2009: Obits på debutalbumet I Blame You.
• 2009: Ray Ellis
• 2010: Ricky Norton
• 2016: The Kinks i ein konsertversjon for albumet The Kinks in Koncert 1965 frå 2016.
• Roscoe Holcomb spelte inn «Milk Cow Blues» på albumet hans «An Untamed Sense of Control».
• Mississippi Fred McDowell spelte inn «Milk Cow Blues»
• Songen vart nytta i filmen Walk the Line, der han vart spelt av Tyler Hilton.
Jessica Alba
Jessica Marie Alba er ein amerikansk skodespelar. Ho er kjend for rollene sine i TV-serien Dark Angel og filmane Honey, Sin City og Fantastic Four.
Tidleg liv
Alba vart fødd i Pomona i California som dotter av mexicansk-amerikanske Mark Alba og amerikanske Cathy Jensen. Alba voks opp på ein militærbase med dei katolske foreldra sine, broren Joshua og besteforeldra sine fram til ho var 16 år gammal. Ho voks opp som idrettsfanatikar. Karrieren til far hennar innan luftforsvaret førte familien til Biloxi i Mississippi og til Del Rio i Texas, før dei kom attende til California då ho var ni år gammal.
Arpojaure
Arpojaure er ein liten innsjø i Torne lappmark i Kiruna kommun i Sverige. Vassflata i innsjøen sokk 15 meter i samband med gravinga av ein kanal.
Jessica Alba
Tidleg liv
Alba uttrykte ei interesse for skodespel allereie frå femårsaldereren. Ho tok det første skodespelarkurset sitt då ho var tolv, og fekk kontrakt med ein skodespelaragent ni månader seinare.
Karriere
Den første opptredenen til Albas i ein film var med ei lita rolle i filmen ''Camp Nowhere;;, som Gail. Ho vart opphavleg leigd inn for to veker, men rolla hennar viste seg snart å vera to månaders arbeid då ein av dei meir prominente skodespelarane slutta, og Alba vart plukka ut til å erstatta henne på grunn av at dei to hadde lik hårfarge. Den unge Alba opptredde seinare i to nasjonale TV-reklamar for Nintendo og J. C. Penney, og seinare hadde ho roller i fleire uavhengige filmar. Ho byrja med TV-arbeid i 1994, då ho fekk ei tilbakevendande rolle som den unge snobben Jessica i tre episodar av Nickelodeon-serien The Secret World of Alex Mack. Sidan fekk ho rolla som Maya i dei to første sesongane i TV-serien om Flipper. I 1995 hadde ho ei rolle i filmen Venus Rising, som unge Eva.
Etter at Alba gjekk ut av high school i ein alder av 16, byrja ho å studera skodespel med William H. Macy og kona hans, Felicity Huffman, på Atlantic Theater Company.
II 1998 opptredde Alba som Melissa Hauer i ein episode av Steven Bochcos kriminaldramaserie Brooklyn South, som Leanne i to episodar av Beverly Hills 90210, og som Layla i ein episode av The Love Boat: The Next Wave. I 1999 opptredde ho i ein episode av komiserien P.U.N.K.S.
Alba fekk større hollywoodroller frå 1999, etter at ho opptredde som ein medlem av ein snobbete high school-gjeng i Drew Barrymore sin romantiske komedie Ukysset, og hadde den kvinnelege hovudrolla i komediegrøssaren Idle Hands same år. Det store gjennombrotet hennar kom då ho var stjerna i science-fiction-serien Dark Angel, der manusforfattaren og regissøren James Cameron plukka henne ut blant 1200 kandidatar til rolla som den genetisk modifiserte supersoldaten Max Guevera. Serien gjekk i to sesongar før han vart kansellert i 2002. Etter dette har dei mest oppsiktsvekkande rollene hennar vore som dansar/koreograf i Honey frå 2003, den eksotiske dansaren Nancy Callahan i Sin City, i samspel med Bruce Willis frå 2005, og dessutan som Sue Storm, den usynlege dama, i Fantastic Four frå 2005
8. juni 2006 var ho vertinne for MTV Movie Awards.
Personleg liv
Alba lei under anoreksi og ein nyreinfeksjon i 2001. Ho var trulova med medspelaren sin i Dark Angel, Michael Weatherly, men dei gjorde det slutt før dei gifta seg. I januar 2005 byrja ho å gå ut med Cash Warren, ein av assistentane til regissøren under innspelinga av Fantastic Four, og som ho byrja å gå med ut då ho spelte inn filmen. Jessica og Cash vart den 7. juni 2008 foreldre til ei dotter, Honor Marie Warren. Dei har òg fått dottera Haven Garner Warren, fødd i 2011, og sonen Hayes Alba Warren, fødd 31. desember 2017.
Diva av Dana International
«Diva» (hebraisk דיווה) er ein israelsk europoplåt som vann Eurovision Song Contest 1998 for Israel. Songen vart framført av den transkjønna artisten Dana International og var komponert av Svika Pick og skriven av Joav Ginai. Dette var fyrste gongen telefonavrøysting vart brukt i stor skala i Eurovision Song Contest, og «Diva» er difor den fyrste vinnarlåten som vart vald av tv-sjåarane i Europa. Songen vart framført på hebraisk i tevlinga, og fikk ein moderat kommersiell suksess etter sigeren. I Noreg nådde han ein tolvteplass på VG-lista.
Eurovision Song Contest
Hausten 1997 valde den israelske kringkastaren IBA den transkjønna artisten Dana International til å representere Israel i Eurovision Song Contest 1998 i Birmingham. Avgjerda var kontroversiell i heimlandet, og vekte sterke reaksjonar blant enkelte ortodokse jødar i Israel. Blant anna mottok ho drapstrugslar, og ho vart bannlyst i nabolandet Egypt.
Ein transkjønna artist var ikkje daglegdags i tevlinga i 1990-åra, og med songen «Diva» skapa ho enorm mediemerksemd i dagane før finalen i Birmingham laurdag 9. mai 1998. Overalt kvar Dana International gjekk, vart hun fotfølgd av livvaktar og eit fulltalig pressekorps. Låten «Diva» er ein typisk europoplåt og ein ode til guddommelege kvinner som Kleopatra, Afrodite og gudinna Victoria. Songen er komponert av Svika Pick (også stava Tzvika Pick), mens teksten er skriven av Joav Ginai (også stava Yoav Ginai).
I finalen var «Diva» det åttande bidraget på scena av 25 deltakarar. Dana International skulle eigentleg stille i eit fjør-utsmykka antrekk, signert den franske moteskaparen Jean-Paul Gaultier, men ombestemte seg i siste liten. I staden stilte ho i ein gråsvart fotsid kjole, men ho skifta til det planlagte Gaultier-antrekket under vinnarreprisen.
Avrøystinga var spennande på fleire måtar. Dette var fyrste gong telefonavrøysting vart brukt i stor skala i Eurovision, også i Noreg. Telefonavrøysting hadde blitt brukt året før også, men då berre som ei forsøksordning i fem land. I 1998 fekk berre land som ikkje hadde eit velfungerande telefonnett bruke juryar. Avrøystinga vart den mest spennande på mange år, og både Kroatia, Nederland, Storbritannia, Israel og Malta veksla på å liggje i leiinga. Før Makedonia som siste land skulle røyste, låg Malta og Israel likt med 166 poeng. Makedonia gav åtte poeng til Israel og ingenting til Malta, og dimed vann Israel med 174 poeng. Men ein feil i den spanske telefonavrøystinga førte til fleire endringar i poengsummane. Under sendinga gav Spania 12 poeng til Israel, mens Israel skulle hatt 10 poeng. Den korrekte poengsummen til Israel og «Diva» var difor 172 poeng.
På førehand meinte fans og ekspertar at den omstridde artisten ville føre til røysteflukt i dei tradisjonelt meir konservative landa i Sør- og Aust-Europa. Men situasjonen viste seg å være omvendt: «Diva» fekk høge poengsummar frå land som Spania, Portugal, Malta, Frankrike, Kypros, Hellas og Polen. Nordvest-Europa var derimot mindre gjevmilde med poenga: norske tv-sjåarar gav berre 3 poeng til «Diva», Sverige og Storbritannia gav 5 poeng, mens Nederland og Irland gav 6 poeng. Noreg gav 12 poeng til Malta.
Då sigeren var eit faktum, erklærte Dana International at ho vann på vegner av alle verdas homofile. Sigeren utløyste også enorm glede heime i Israel, og tusenvis av israelarar tok straks til gatene for å feire fyrsteplassen. Dette var den tredje sigeren til Israel i Eurovision Song Contest.
Etter sigeren
«Diva» fekk ein viss kommersiell suksess etter Eurovision og gjekk inn på hitlistene i fleire europeiske land. I Noreg nådde songen ein tolvteplass på VG-lista, og han plasserte seg høgt på listene i blant anna Belgia, Spania og Sverige.
Björkvattnet
Björkvattnet (Övre og Nedre Björkvattnet) er to samanhengande sjøar i Lappland. Björkvattnet vert drenert til Ume älv.
Gaza guvernement
Gaza guvernement (arabisk محافظة غز, Muḥāfaẓat Ġazza) er eit av 16 guvernement i Den palestinske sjølvstyresmakta nord på den sentrale Gazastripa, som vert administrert av Den palestinske sjølvstyresmakta utanom grensa med Israel, luftrommet og havområdet utafor. I følgje Palestinsk statistisk sentralbyrå, var folketalet i distriktet 505 700 i 2006.
Guvernementet består av ein by, tre kommunar og fleire flyktningleirar.
Provinsen Muş
Provinsen Muş (tyrkisk Muş ili) er ein provins aust i Tyrkia. Han dekkjer 8 196 km² og har like over fire hundretusen innbyggjarar. Provinshovudstaden er byen Muş (armensk Մուշ, kurdisk Mûs). Ein annan by i provinsen Malazgirt (Manzikert), som er kjend for slaget ved Manzikert i 1071.
Distrikt
Provinsen Muş er delt inn i 6 distrikt (hovuddistriktet er utheva):
Khatm Kabir
Khatm Kabir er ein busetnad i Umm al Qawain i Dei sameinte arabiske emirata
Alajaure
Alajaure (finsk: Alajärvi; nordsamisk: Alajávri) er den tredje største innsjøen langs Torne älv, og han ligg 25 km nedstraums frå Torneträsk. Innsjøen er om lag ti km lang og er på det djupaste 20 meter. Den 170 000 hektar store øya nord for Alajaure er sidan 1980 Alajaure naturreservat, og dessuten eit Natura 2000-verna område.
Falaj Al-Mualla
Falaj Al Mu'alla er ein innlandsbusetnad kring ein oase i Umm al Qawain i Dei sameinte arabiske emirata. Han ligg rundt 30 km inn i landet frå byen Umm Al Quwain.
Historie og utvikling
Falaj Al Mualla er kjend for festningen sin og tre vakttårn i aust, nord og vest. Desse står vakt over den fruktbaer wadien her. Festningen blei bygd tidleg på 1800-talet av herskaren av Umm Al Quwain, Abdullah bin Rashid Al Mualla, og det same blei eit badehus på staden. Bygginga av festningen er blitt tidfesta til 1825.
Aust- og vesttårna blei renoverte i 2007 og ein byrja å restaurera festningen i 2009. Denne prosessen blei fullført i 2015. Badehuset blei restaurert i 2014. I dag ligg Falaj Al Mualla museum i festningen.
Området er fruktbart med vasstilførsel frå akviferar som renn ned frå Hajarfjella. Falaj Al Mualla har ei lang historie som jordbruksstad, og det bur rundt 60 familiar som tradisjonelt har levd av å dyra 5 000 daddelpalmar ved oasen. Forsøksgarden ved Digdaga, skipa i 1955, hadde to hektar med eksperimentelt beite her. Det var også ved Falaj Al Mualla at den fyrste fjørfegarden i Emirata opna.
Fylkesveg 84 i Hedmark
Fylkesveg 84 i Hedmark går mellom Vien i Hamar kommune og Hersau i Ringsaker kommune. Vegen er 23,1 km lang.
Akersbakken
Akersbakken i Oslo (med husnummera 1 -39 og 2 – 32) er ei aust-vestorientert gate i strøket Gamle Aker i bydel St. Hanshaugen. Gata går i bratt bakke frå Maridalsveien ved krysset med Uelands gate opp på høgda som Gamle Aker kyrkje ligg på, og ned på andre sida til kryss med Ullevålsveien og Stensberggata. Opphavleg hadde gata namnet Kirkeveien, men fekk noverande namn i 1879 etter at området med Kirkeveien i Vestre Aker vart innlemma i Oslo under utviding av byen i 1878.
Akersbakken ligg i eit tettbygd bustadområde. På nordsida av gata ligg bustadshus og kontorbygg, men på mesteparten av sørsida grenser gata til kyrkjegarden rundt Gamle Aker kyrkje i den austre parten, og i den vestre parten til den store gravlunden Vår Frelsers gravlund, der mellom andre mange av Noregs fremste avlidne kunstnarar og andre viktige personar i Noregssoga er jordfesta.
Akerbakken inngår i det som har vore det eldste vegsystemet i dette distriktet, nytta sidan mellomalderen, og gjennom eit område som likeeins ser ut til å ha vore viktig i førhistorisk tid òg, slik både fornfunn og mange gravhaugar som er utsletta for lenge sidan, vitnar om. Framfor vestsida av Gamle Aker kyrkje munnar òg ein gamal veg, Akersveien, ut i Akersbakken. Akersveien er ei lenging av Akersgata i Oslo sentrum, og har soleis gjeve samband til Akershus festning og byen ikring festninga i lange tider.
Under det berget som Gamle Aker kyrkje ligg på, som grenser til Akersbakkens austre parti på sørsida, har det vore drive sølvgruver i mellomalderen, og kan hende tidlegare òg; restar av gruvesjakter så djupe at vatn har trengt inn og fylt dei, vart avdekt under skrenten mot Maridalvegen i samband med byggjearbeid på tomta der det no ligg ein transformatorstasjon. I same berget, men høgare opp mot kyrkja, hadde på 1800-talet eit bryggeri, Aktieselskabet Ytteborgs Bryggeri, ein ølkjellar for sitt bayerske øl som skulle modnast ved å lagrast ei tid under høveleg temperatur. Ølet vart frakta i tønner frå bryggeriet og heist ned i kjellaren gjennom ei sjakt frå overflata. Seinare vart det i staden laga til den noverande tilkomsten som framleis finst frå Akersbakken i form av ei dør i bergveggen, og hallane inne i berget, som har vakkert murte kvelv av teglstein, vart nytta som lager for ymse varer. Kjellaren er no teke ut or vanleg bruk, og arealet over dei inngår i kyrkjegarden.
Bydelsforvaltninga i Bydel St. Hanshaugen hadde ei tid tilhald i Akersbakken 27, seinare flytt til Stensberggata 25-27.
Hayes Peak
Hayes Peak er eit kjegleforma fjell i Antarktis, 340 moh, som ligg ved isbakkane 2 nautiske mil sør for Cape Bruce og Oom Bay. Det vart oppdaga i februar 1931 av British Australian New Zealand Antarctic Research Expedition under Mawson, som namngav det etter presten James Gordon Hayes.
Fylkesveg 85 i Hedmark
Fylkesveg 85 i Hedmark går mellom Stavsjø og Mengshol i Ringsaker kommune. Vegen er 7,2 km lang.
Lazimah
Lazimah er ein busetnad i Umm al Qawain i Dei sameinte arabiske emirata
Blåvikssjön
Blåvikssjön er ein innsjø i Lappland som ligg mellom Storuman og Lycksele. Innsjøen har eit overflateareal på 16 km², og har direkte samband med Ume älv.
Raasiku vald
Raasiku (vald) er ein tettstad og kommune i nord i Estland, i Harju maakond. Kommunen har om lag 4738 innbyggjarar (1. januar 2012). Arealet er 158.86 km².
Ishockey-VM 1986
Verdsmeisterskapen i ishockey 1986 vart arrangert i Moskva i Sovjetunionen i tida frå 12. til 28. april 1986. Meisterskapen vart avvikla med innleiingsrunde der dei åtte deltakarlanda møttest til innbyrdes oppgjer. Dei fire beste laga i innleiingsrunda gjekk vidare til eit meisterspel der laga møttest på ny før medaljestriden var avgjort, alle laga starta då utan poeng. Dei fire laga med færrast poeng i innleiingsrunda tok med derimot med seg alle poenga frå innleiingsrunda inn i eit nedrykksspel.
Sovjetunionens meisterlag
Målvakter: Sergej Mylnikov, Jevgenij Belosjejkin Forsvarar: Vjatsjeslav Fetisov, Aleksej Kasatonov, Vasilij Pervukhin, Zinetula Biljaletdinov, Sergej Starikov, Aleksej Gusarov, Igor Steinov, Vladimir Konstantinov Løparar: Vladimir Krutov, Igor Larionov, Sergej M. Makarov, Vjatsjeslav Bykov, Mikhail Varnakov, Viktor Tjumenev, Andrej Khomutov, Sergej Svetlov, Sergej Jasjin, Jurij Khmyljov, Valerij Kamenskij, Sergej Agejkin.
Demon Slayer: Kimetsu no Yaiba
I 2019 vart det sendt ein 26 episodar lang TV-versjon (anime) frå april til september. Ein oppfølgjarfilm, Demon Slayer: Kimetsu no Yaiba – The Movie: Mugen Train, kom ut i oktober 2020 og vart den mest innbringande anime-filmen i Japan nokon gong. Den andre sesongen vart send frå oktober 2021 til februar 2022, og ein tredje sesong er annonsert.
I februar 2021 var 150 millionar kopiar av mangaen selde, og serien var den niande mest selde i historia. I 2020 var omsetninga til merkevara estimert til ein billion yen (75 milliardar kroner) og blant dei største media-merkevarene nokon gong.
Handling
Handlinga speler seg ut i Japan i tida rundt den fyrste verdskrigen, der ein organisasjon av demonjegerar driv ein hemmeleg krig mot demonar. Demonane er menneske som er gjort til menneskeetande demonar av Muzan Kibutsuji, og demonane har overnaturlege evner og kan berre bli drepe av sverd laga av «solstål», med gift frå ein plante i blåregnslekta, eller av sollys. Demonjegerane bruker forskjellige pusteteknikkar for å få superkrefter i kampen mot demonane.
Hovudpersonen, Tanjiro Kamado, er ein godhjarta og intelligent gut som bur med familien sin i fjella. Ei natt blir heile familien hans drepen, og veslesystera Nezuko blir til ein demon, men missar ikkje menneskelegdommen sin. Tanjiro møter ein demonjeger og innser at han som demonjeger kanskje kan redde systera si og hemna familien sin. Tanjiro trener i to år, og Nezuko blir lært opp til å ikkje skada menneske og å hjelpa broren sin. For å hindra Nezuko i å få kontakt med sollys ber Tanjiro ho på ryggen i ei kasse. Tanjiro møter Zenitsu Agatsuma og Inosuke Hashibira, og dei tre nybegynnarane blir eit lag som saman med andre demonjegerar stadig må kjempa mot nye demonar som drep menneske i nabolaga sine.
Anime
Studioet Ufotable med produsent Hikaru Kondo og regissør Haruo Sotozaki, laga ei TV-utgåve av serien som vart send frå 6. april til 28. september 2019. I Nord-Amerika vart serien lisensiert av Aniplex of America og kom på Blu-ray frå 30. juni 2020. Fleire strøymetenester byrja å senda serien, og i 2021 kom serien til Netflix.
Musikken åt serien, skrive av Yuki Kajiura og Go Shiina vart framført av artisten Lisa, og mens kjenningsmelodien frå fyrste sesong, Gurenge, vart nr. 2 på Japan Hot 100, toppa melodien til sesong 2, Akeboshi, denne lista.
Anna
Dataspelet Kimetsu no Yaiba: Keppū Kengeki Royale (鬼滅の刃 血風剣戟ロワイアル) vart annonsert i 2020, og kom 14. oktober 2021 til ei rekke spelkonsollar.
Eit skodespel basert på serien vart sett opp på AiiA 2.5-teateret i Kobe i 2020. Eit anna skodespel basert på same serie vart sett opp i Tokyo og Osaka i august 2021.
Mottaking
Etter at serien kom som anime vart han særs populær, og merkevara vart omsett for 1 billion yen, meir enn t.d. Pokémon. Det stadig dalande salet av teikneseriar fall berre 1 % i 2020, då fordi koronapandemien og Demon Slayer: Kimetsu no Yaiba bidrog til auka sal. Ei undersøking i 2020 viste at 90 % av alle familiar i Japan kjente til Demon Slayer: Kimetsu no Yaiba, og over 40 % sa dei hadde særs god kjennskap til serien.
I februar 2019 var det selt 3,5 millionar eksemplar av manga-serien, eit tal som var over 80 millionar i juli 2020  I byrjinga av 2020 var alle dei ti mest selde manga-blada utgåver av Demon Slayer: Kimetsu no Yaiba, noko som ikkje hadde skjedd før.
Kritikarane var litt lunkne til manga-serien då han kom, men roste anime-versjonen.
Serien fekk 11 prisar på Animedia Character Awards 2019. I 2020 og 2021 vann anime-versjonen prisar frå BookWalker (e-bokhandel), Piccoma (web-serie-teneste), Da Vinci (magasin) og dessutan ei rekke prisar innan bransjen.
Båsträsk
Båsträsk er ein innsjø sør i landskapet Lappland i Sverige. Innsjøen ligg 420 meter over havet, og er i utløpet av Sellakbäcken. Næraste innsjø er Gällonnjarg, som ein kan nå via eit sund.
Langs innsjøen ligg tettstaden Korsträsk.
Watlack Hills
Watlack Hills er ei rekkje hovudsakleg isfrie åsar, 10 nautiske mil (18 km) lang, som grensar til White Escarpment, Splettstoesserbreen og Dobbratzbreen i Heritage Range. Dei vart namngjevne av geolog-gruppa frå University of Minnesota til desse fjella, 1963–64, ette Richard G. Watlack, pilot i 62. transportavdeling, som assisterte gruppa.
Khan Yunis guvernement
Khan Yunis guvernement (arabisk محافظة خان يونس, Muḥāfaẓat Ḫān Yūnis) er eit av 16 guvernement i Den palestinske sjølvstyresmakta, sør på Gazastripa. Distriktshovusdtaden er Khan Yunis. Guvernementet har kring 280 000 innbyggjarar.
Mount Hayne
Mount Hayne er eit fjell 2 nautiske mil nordvest for Moore Pyramid på nordsida av Scyllabreen i Prince Charles Mountains i Antarktis. Det vart kartlagd frå flyfoto tekne av Australian National Antarctic Research Expeditions i 1965, og vart namngjeven av Australian Antarctic Names and Medals Committee etter J.R. Hayne, ein fotografisk offiser i Antarctic Division i Melbourne og eit medlem av gruppa som kartla Prince Charles Mountains i 1969.
Igor Larionov
Igor Nikolajevitsj Larionov er ein russisk tidlegare ishockeyspelar frå Voskresensk som i tida 1982-89 vann fire VM-gull og to OL-gull med Sovjetunionen sitt ishockeylandslag og perioden 1997-2002 vann tre Stanley Cup-turneringar med Detroit Red Wings.
Senterløparen Larionov spelte på Khimik i heimbyen til 1981. Sidan var han aktiv på CSKA Moskva, det dominerande ishockeylaget i Sovjetunionen, til 1989. Han var ein sentral spelar på dei sovjetiske landslaga som sikra seg VM-pokalen i 1982, 1983, 1986, 1989 og som vann ishockeyturneringa både under Vinter-OL 1984 i Sarajevo og i Vinter-OL 1988 i Calgary.
Frå 1989 til 2004 spelte Larionov på ulike klubblag i National Hockey League i Nord-Amerika, bortsett frå 1992/93-sesongen då han gjorde teneste i HC Lugano i Sveits. I NHL fekk han lengst speletid hos Detroit Red Wings. Både i 1997, 1998 og 2002 var Larionov delaktig då klubben frå bilbyen Detroit kunne heve Stanley Cup-trofeet.
Kornsirkel
Opphavet og årsaka til kornsirklane, som tilsynelatande kan oppstå spontant om natta og ofte dannar avanserte grafiske figurar, er for mange eit mysterium. Fleire har foreslått overnaturlege forklaringar og blant anna tolka teikningane som meldingar frå utanomjordiske vesen. Den mest kjende metoden for sjølv å lage ein kornsirkel er å bruke eit langt tau som i den eine enden blir festa til ein staur eller eit anna fast punkt og i den andre til ein planke som blir til brukt å presse plantene ned og lage mønster i åkeren.
Historie
Det er visse ting som tyder på at kornsirklar kan ha funnest før 1900-talet, til dømes den såkalla The Mowing-Devil («Slåttedjevelen») frå 1678. Det er likevel viktige skilnader mellom denne historia og moderne kornsirklar. Historia om «Slåttedjevelen» handlar ikkje om at at planter blir lagt ned, men om slått av ein kornåker i samband med ein disputt. Det vart heller ikkje rapportert om geometriske formasjonar.
Opningsseremonien til Dei olympiske leikane i London i 2012 viste filmopptak av to stader med kornsirklar forma som dei olympiske ringane og plassert slik at dei kunne sjåast frå passerande tog.
Utanomjordisk kontakt?
Det finst ulike teoriar om kven som står bak, og kvifor kornsirklane oppstår. Fleire UFO-forskarar, både norske og utanlandske, meiner at kornsirkelfenomenet er spennande og interessant, og nokre hevdar at det ikkje kan vere menneske som står bak alle sirklane. Det verserer òg påstandar om at lysande kular er vorte sett i nærleiken når kornsirklar dannast.
Årsaker
Sjølv om det eksisterer ei rekkje pseudovitskaplege forklaringar på korleis kornsirklar oppstår, herskar det i vitskaplege kretsar semje om at dei er skapt av menneske.
I 1991 stod engelskmennene Doug Bower og Dave Chorley fram og påsto at dei hadde starta fenomenet i 1978 ved å lage faktiske sirklar i kornåkrar ved bruk av enkle verktøy. Etter å ha stått fram med dette, viste dei to mennene korleis dei kunne lage ein kornsirkel på éin time.
Le Sérac
Le Sérac er eit fjell i Bern-Alpane i Sveits.
Gunnar Randers
Gunnar Randers var ein norsk fysikar, kjent som den leiande innan norsk atomforsking i tida etter den andre verdskrigen.
Randers tok embetseksamen innan astronomi ved Universitetet i Oslo (1937), var assistent under Svein Rosseland ved Institutt for Teoretisk Astrofysikk og arbeidde mellom anna med Oslo Analyzer, ein av dei største datamaskinane på den tida. Han hadde forskingsopphald i California og Chicago (1940-42), mellom anna gjesta han Albert Einstein og Enrico Fermi.
Deretter virka han i London for den norske regjeringa, samarbeidde med Jomar Brun om tungtvatn, radar og nærleiksbrannrør. Under krigen arbeidde han både for det britiske forsyningsdepartementet og for amerikanske militær etterretning. Randers vart forskingssjef for fysikkavdelinga ved det nyetablerte Forsvarets Forskningsinstitutt (1946).
Med tilnamnet «Atom-Randers» stod han for utviklinga av atomreaktorane ved Institutt for Energiteknikk på Kjeller og i Halden. Han var administrerande direktør ved IFE 1948-68. Han var visegeneralsekretær i NATO med ansvar for forskingsprogram og vitskapelege spørsmål (1968-70) og virka der til 1973. Han var òg ei tid administrerande direktør i Scandpower (1975).
Han var far til Jørgen Randers
Gunnar Randers forskningspris
Gunnar Randers forskningspris er ein pris for utmerkt forsking innan energiteknikk og fysikk som blir delt ut av Kong Harald annakvart år. Vinnaren mottar 100 000 NOK og eit kunstverk, utvald av ein komité med Ivar Giæver, David Sherrington, Eivind Hiis Hauge og Arne Skjeltorp.
Donkey Kong Country: Tropical Freeze
Donkey Kong Country: Tropical Freeze er eit plattformspel utvikla av Retro Studios og utgjeve av Nintendo. Spelet blei utgjeve til Wii U i februar 2014 og er ein oppfølgjar til Donkey Kong Country Returns frå 2010. Ei utvida utgåve av spelet blei utgjeven til Nintendo Switch i mai 2018.
Tropical Freeze byggjer på dei same spelemekanikkane som dei tidlegare spela i Donkey Kong Country-serien. Spelet handlar om Donkey Kong og hans allierte som kjempar mot vikingstammen Snowmads og må reise gjennom seks ulike øyar. Spelaren styrer Donkey Kong, som kan få hjelp frå ein følgjesvein, som anten gjev Donkey Kong nye evnar eller som kan kontrollerast individuelt av ein annan spelar.
Grigg-Skjellerup
Grigg–Skjellerup (formelt kalla 26P/Grigg–Skjellerup) er ein periodisk komet. Han vart vitja av romsonden Giotto i juli 1992. Sonden kom så tett som 200 km, men kunne ikkje ta bilete då nokre av instrumenta var øydelagde etter møtet med Halleys komet.
Holla kyrkje
Holla kyrkje er ei langkyrkje frå 1867 i Nome kommune i Vestfold og Telemark. Ho avløyste ei steinkyrkje frå mellomalderen.
Grigg-Skjellerup
Kometen vart oppdaga i 1902 av John Grigg frå New Zealand, og på ny neste gong han kom att i 1922 av John Francis Skjellerup, ein australiar som budde og arbeidde i mange år i Sør-Afrika der han var med å starte Astronomical Society of Southern Africa.
I 1987 var det oppdaga av Ľubor Kresák at kometen hadde vore observert i 1808 av Jean-Louis Pons.
Holla kyrkje
Kyrkja har tårn i vest, og koret i aust er polygonalt avslutta. På kvar side er eit sakristi. Dåpssakristiet er frå 1916. Kyrkja vart restaurert i 1930 og til hundreårsjubileet i 1967. Ved siste høve var Finn Krafft fargekonsulent, og han laga m.a. glasmåleri med evangelistbilete til kyrkja.
Kyrkjegarden ved kyrkja er ute av bruk, men har framleis ei rekkje gravminne. Det er kyrkjegard ved Kronborg, lengre sør. Viadre søraust er prestegarden og den gamle kyrkjestaden.
Grigg-Skjellerup
I 1992 var perihel så nær jorda at ein nytta romsonden Giotto til å undersøke han. Denne sonden var blitt send opp for å undersøke Halleys komet i 1986. Giotto kom så nær Grigg–Skjellerup som 200 km, mykje tettaren enn Halleys komet, men kunne ikkje ta bilete, fordi kameraet var øydelagd under møtet med Halley.